kardosdrur/scandi-wiki huggingface dataset:
Ellen Nielsen

Ellen Kirstine Marie Nielsen (17. juli 1871 i Bregninge på Sjælland – 25. juli 1960 i Dagushan, Kina) var en dansk missionær.

Ellen Nielsen blev uddannet som lærer. I 1898 blev hun udsendt som missionær til byen Dagushan i Manchuriet (i dag Folkerepublikken Kinas NØ-region Dongbei) i Kina. Hun blev sendt ud af Det Danske Missionsselskab (i dag Danmission), støttet af KFUK.

Ellen Nielsen oprettede en pigekostskole. I de følgende år fulgte yderligere en række skoler og praktiske/sociale tiltag for mange af byens indbyggere, og hun blev kendt som igangsætter.

I 1931 fik hun kinesisk statsborgerskab.

I 1947 blev hun under borgerkrigen sat i husarrest.

I 1980 blev hun rehabiliteret (hun fik æresoprejsning) ved bl.a. en mundtlig og skriftlig erklæring fra de kinesiske myndigheder.

Den kinesiske kirke omtaler Ellen Nielsen med stor respekt. Der blev i begyndelsen af 1990'erne af de lokale myndigheder rejst en mindesten over hende i Dagushan. Her anerkendes hendes store betydning i både åndelig og verdslig henseende.

Kilder/eksterne henvisninger 
 Dansk Kvindebiografisk Leksikon – Ellen Nielsen 
 Danmissions fotoarkiv - fotos med relation til Ellen Kirstine Marie Nielsen 
 I lys og skygge - dansk mission i Kina, Anne Hviid Jensen, (Unitas Forlag 2005).

Kristne missionærer
Missionærer fra Danmark
Danskere i 1800-tallet
Danskere i 1900-tallet
Lærere fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Glanssolhat

 
Glans-Solhat (Rudbeckia nitida) er en kraftigt voksende staude med opret vækst. Den stammer fra det sydøstlige USA.

Beskrivelse 
Barken er kantet-furet og stribet i brunt og grønt med stive hår. Bladene sidder fordelt hele vejen op ad de kraftige skud. De er spredte, groft tandede og stive, næsten læderagtige. Oversiden er mørkegrøn, mens undersiden er noget lysere. 

Blomstringen sker ret sent, i august-september. De enkelte blomster er store og endestillede. De består af en kegleformet, mørkt olivengrøn skive og bagudbøjede, skinnende gule randkroner. Frugterne modner af og til i Danmark.

Plantens tilvækst sker langs rodknoldens yderside. Derfor bliver planten efterhånden nøgen i midten. Fra rodknolden udgår også de groft trævlede rødder.

Højde x bredde og årlig tilvækst: 1,20 x 1 m (120 x 2 cm/år).

Hjemsted 
Glans-Solhat vokser langs vandløb og søbredder (dvs. i rørsumpe) i det sydøstlige USA.

Flerårige urter
Haveplanter
Gule blomster
Fremskridtspartiets Ungdom

Fremskridtspartiets Ungdom (FPU) er (eller var) en politisk ungdomsorganisation med tilknytning til Fremskridtspartiet, som blev stiftet d. 26. marts 1973.

FPUs hovedbestyrelse har været det politiske arnested for flere medlemmer af Folketinget, heriblandt Tom Behnke (Konservative Folkeparti) samt Kristian Thulesen Dahl og Peter Skaarup (Dansk Folkeparti).

Efter at formanden for FPU, Markus Højland, forlod Fremskridtspartiet i 2019 foreligger der ikke oplysninger om, hvorvidt Fremskridtspartiets Ungdom stadig eksisterer som organisation.

Referencer

Eksterne henvisninger
Fremskridtspartiets Ungdoms hjemmeside 

Politiske ungdomsorganisationer fra Danmark
Etableret i 1973
Camp Verde

Camp Verde (oprindelig Camp Lincoln) er en by i Yavapai County i delstaten Arizona, USA.
Camp Lincoln blev etableret i 1864 for at beskytte nybyggerne fra Yavapai- og Apache-indianerne, hvis land nybyggerne besatte. Camp Lincoln skiftede navnet til Camp Verde og i 1868 fik den navnet Fort Verde. Senere tog beboerne igen navnet Camp Verde.

Den restaurerede gamle kavalerivagtpost fra 1870 (da indianerkrigen var i fuld gang) kan ses i Fort Verde State Historic Park, som ligger 3 km fra motorvejen I-17.

Kilde 
 

Byer i Arizona
Ugeskrift for Læger

Ugeskrift for Læger er et medicinsk fagblad i Danmark. Det er Lægeforeningens medlemsblad og indeholder en blanding af nyheder, ny forskning, oversigtsartikler, boganmeldelser, debat og reportager. Ugeskriftet er udkommet uafbrudt siden 1839 og fra 2002 tillige elektronisk på Ugeskriftet.dk.

Bladet udkommer på tryk hver anden mandag (i lige ugenumre).

Ugeskrift for Lægers engelsksprogede søstertidsskrift Danish Medical Journal (DMJ) publicerer især originalartikler, udgives også af Lægeforeningen og har samme videnskabelige redaktion som Ugeskrift for Læger. DMJ udkommer 12 gange årligt.

Tidsskriftets redaktion består af en ansvarshavende chefredaktør, Bo Hasseriis, og videnskabelig redaktør Anja Pinborg.

Eksterne henvisninger 
 Ugeskrift for Læger
 

Tidsskrifter om medicin
Etableret i 1839
Tidsskrifter fra Danmark
Tabu Records

Tabu Records er et uafhængigt dansk pladeselskab med base i København. Selskabet blev skabt i 1998 af folkene bag rapgruppen Suspekt. Formålet med selskabet er at udgive og promovere for specielt udvalgte artister som bagmændene kan stå inde for.

Suspekt forsøgte længe at få en udgivelse, men deres musik var på daværende tidspunkt meget tabubelagt. Derfor stiftede de Tabu Records.

Foruden Suspekt har Tabu Records stået bag udgivelser for artister som L.O.C, VETO, Marwan, The Floor Is Made of Lava samt Fribytterdrømme.

Udgivelser 
 1999 Suspekt – Suspekt
 2000 Diverse – Tabu Recz
 2001 L.O.C. – Dominologi (vinyl)
 2003 Suspekt – Ingen Slukker The Stars
 2003 Diverse – Så Ka I Lære Det
 2003 L.O.C. – Inkarneret (album)
 2005 Troo.L.S. & Orgi-E – Forklædt Som Voksen
 2005 Jeppe Rapp – Ikk' Bare Et Par Sko
 2005 VETO – I will not listen - EP
 2005 L.O.C. – Cassiopeia (album)
 2006 VETO – There's A Beat In All Machines
 2006 L.O.C. – Cassiopeia Limited Edition
 2007 L.O.C – Nyt fra Vestfronten Mixtape
 2007 I Know That You Know – I Know That You Know
 2007 Marwan – P.E.R.K.E.R.
 2007 Suspekt – Prima Nocte
 2007 The Floor Is Made Of Lava – All Juice No Fruit
 2008 L.O.C. – Melankolia/XxxCouture
 2008 L.O.C. – Nyt fra Vestfronten 2
 2009 Diverse – Tabu Records 10års Jubilæum
 2009 Kasper Spez – Fantasten
 2009 MD – Kæmper
 2011 Suspekt – Elektra
 2011 L.O.C. – Libertiner
 2011 Marwan – Mennesker
 2012 Orgi-E – Klamfyr
 2015 Fribytterdrømme – Labyrintens Farver

 2015 Fribytterdrømme - Fribytterdrømmen

 2017 Suspekt - 100% Jesus

 2017 Fribytterdrømme - Superego
 2019 Fribytterdrømme - "Skin"

 2020 Suspekt - Sindsyge ting
2021 Fribytterdrømme - "Ikke Bange For At Dø, Men Rædselsslagen For At Miste Livet"

Eksterne henvisninger 
 

Etableret i 1998
Pladeselskaber fra Danmark
Gert K

Gert K er en fiktiv figur opfundet til det satiriske radio- og tv-program Gramsespektrum af showets skabere Simon Bonde og Peder Pedersen.

Gert K startede karrieren i 1995 under navnet Word-Ski Love, men skiftede i 1997 navn til Gert K, da han begyndte at rappe på dansk.

Gert K og hans homie Mads samplede blandt andet en af Anne Linnets sange og brugte det i deres "1000kr", med det omkvædet "Alting kan gå i tu – ahr yeah, du skylder mig 1000 kroner", som resultat. Niller og Sune fra fiskebutikken bliver likvideret af Gert K og Mads, da de ikke betaler de 1000 kroner, de skylder Gert K.

Også One-Twos Midt i en Drøm blev samplet til en melankolsk hiphop ballade, hvori Gert K mindes en pige, der flyttede væk fra hans folkeskoleklasse.

Sangen "Mange Penge" handler om de tusind, trilliarder, trillioner, billioner, milliarder kroner Gert K har stående på sin børneopsparing i banken.

Ifølge Gert K går grænsen for, hvornår man er en rigtig hiphopper, ved indgangen til Burger King.

Eksterne henvisninger 
 Interview med Gert K 

Fiktive personer fra Danmark
Magasin (våben)

Et magasin er oftest en aftagelig boks eller beholder indeholdende ammunition til håndskydevåben. Flere opladte magasiner giver en hurtig genladning af våbnet.

Enkelte rifler og haglgeværer (pumpguns) har fast magasin, så patronerne indsættes i våbnet en efter en. Det hulrum i våbnet, der rummer patronerne kaldes også et magasin.

På lidt ældre militære rifler findes ikke et løst magasin, men patronerne føres i laderammer eller ladeclips, typisk 5-8 patroner ad gangen. Når f.eks. et garandgevær er skudt tomt, udkastes den tomme laderamme automatisk, og skytten indfører den nye laderamme med 8 patroner i magasinet.

Skydevåben
Ammunition
Gramsespektrum - Greatest Hits 1996-1998

Gramsespektrum – Greatest Hits 1996-1998 er en cd udgivet i 1998 med det bedste fra Gramsespektrum, der var et satirisk radio og tv-program, lavet af Simon Bonde og Peder Pedersen for Danmarks Radio i perioden 1996 til 1998.

Udgivelsen opnåede fra 1998 til 1999 at ligge 25 uger på den danske top 20 hitliste med en 13. plads som den højeste placering.

Nummerliste 
 "Intro"
 "Kontrollørerne: Vi Jagter Dig"
 "Springerspaniel / Corn Flakes Lort / DSHOI"
 "Diverse Targeting"
 "Ninjaen Bolette / DSHOI / Aggemam"
 "Vagn & Ole: Lonnie"
 "Kosmo / DSHOI / Musse & 1/2 Liter Cola / Word-Ski-Love-Interview"
 "Word-Ski-Love / Rapmachine"
 "DSHOI / Akva / Aggemam / Gert K Interview"
 "Gert K: Midt I En Drøm"
 "Richard Zedalius / Sprogminuttet / DSHOI"
 "Curly Fries: Vi Kaster Med Sten"
 "Søvand / Lorrot"
 "Glenn & Shorty: Bademestrenes Storhedstid"
 "Tillingerne / Michael Collin"
 "Lystfisk Hustlers: Lystfisk Hustlers"
 "Sjovhedsnyt / Fiskeauktionsraggamuffin / P1"
 "2 Mad Istaz: Merethe"
 "Up-Rockens Historie / Gæt Kvindens Alder / Sjovhedsnyt / Så'n Er Det Bare"
 "Gert K: Mange Penge"
 "Rytmisk Skænderi-Forum / Aggemam / Sjovhedsnyt"

Eksterne henvisninger 
 

Gramsespektrum-album
Komikalbum
Opsamlingsalbum fra 1998
Roligan

En roligan er en fodboldfan af det danske landshold, som ønsker at fodbold skal handle om spillet og hyggen. "Roliganismen" eller roliganbevægelsen har sit udspring i det danske landsholds succes i 1980'erne.

Roligan spiller på modsætning til hooligan, da man netop ønsker en fredelig og ikke voldelig tilgang til fodboldkulturen. Betegnelsen blev opfundet af redaktionen på BT efter Danmarks VM-kvalifikationskamp mod Sovjetunionen i 1985, som endte med en 4-2-sejr. Det blev efterfølgende optaget i den danske ordbog.

Roliganbevægelsen blev stiftet af Eigil Johansen fra Nyborg i 1986. Oprindeligt var det en flok mennesker der mødtes på et værtshus i nærheden af parken og fik udleveret deres billetter. Efter Eigils bortgang blev foreningen stillet i bero. I 1991 samledes nogle mennesker i Nyborg for at genoplive roliganbevægelsen, og efter en stiftende generalforsamling blev De Danske Roligans til en forening.

I Parken hvor det danske landshold spiller sine hjemmekampe til EM og VM er der en uskrevet regel, der byder de danske tilskuere at forholde sig i ro under modstanderholdets nationalsang. Dette skal tolkes som respekt for modstanderen.

Referencer

Se også 
 Klaphat

Danmarks fodboldlandshold
Fodboldkultur
Pålægschokolade

Pålægschokolade er tynde skiver af chokolade (eller vekao), der benyttes som pålæg på bl.a. rugbrød og franskbrød.
Findes både i lys og mørk chokolade.
Pålægschokolade er populært i Danmark. I mange andre lande er Nutella og lignende smørepålæg med chokolade mere udbredt.
De seneste år er økologisk pålægschokolade blevet introduceret på markedet.

Pålægschokoladen blev opfundet af Galle & Jessen i 1963. Men allerede den 19. december 1933 kan en annonce for Toms pålægschokolade ses i dagbladet Politiken.

Producenter af pålægschokolade 
 Toms
 Galle & Jessen
 Carletti

Noter

Eksterne henvisninger 

Chokolade
Chokolade
Mad fra Danmark
Güher og Süher Pekinel

Güher og Süher Pekinel (født 29. marts 1953 i Istanbul, Tyrkiet) er tvillinger og kendt som pianister. De optræder ofte som duo.

Søstrene Pekinel blev opdaget af Herbert von Karajan i 1984 og blev anerkendt som tyrkiske statskunstnere i 1991.

Referencer

Eksterne henvisninger 
  

Musikere fra Tyrkiet
Pianister
Duoer
Tvillinger
Personer fra Istanbul
Kambriske Eksplosion

Den Kambriske Eksplosion refererer til en enestående periode af evolutionær nyskabelse af de fleste større dyrerækker. Den Kambriske Eksplosion fandt sted for cirka 543 millioner år siden og strakte sig over en periode på mange millioner år.

Den relativt hurtige opståen af de fleste dyrerækker følger Ediacara-faunaen, men lader ikke til at være relateret til den. Fossiler fra tiden før den Kambriske eksplosion er sjældne, og ingen af dem man har er forgængere til de mange nye dyrerækker som man finder i senere jordlag. Der er ikke nogen konsensus om hvorfor dette er tilfældet men hypoteser foreslår at dyrene enten var for få, for små, for bløde eller en kombination, og derfor ekstra svære at finde .

Den Kambriske Eksplosion har givet anledning til en del videnskabelige debatter. Diskussionen går på tre ting: om der virkelig opstod så stor mangfoldighed i perioden eller processen var indledt tidligere; hvad årsagen kan være, f.eks. øget mængder af calcium eller ilt på jordens overflade; om det ændrer noget med evolutionsteorien. Charles Darwin skriver i sin bog Naturlig selektion at det store antal fossiler og meget få fossiler inden den kambriske periode kunne bruges som indvending imod teorien, men han mener at manglende fossiler skyldes manglende viden indenfor geologien. Siden er der fundet mange flere fossiler fra tiden før den Kambriske periode.

Varigheden af Den Kambriske Eksplosion 
Den geologiske periode Kambrium, der giver navnet til den kambriske eksplosion varede 53,7 millioner år, hvilket er grunden til at de fleste sætter varigheden til ca. 50 millioner år. Men den biologiske periode dateres typisk til at starte før den geologiske periode, og placeres så langt tilbage som til for 570 millioner år siden , og når der for langt ind i den forgående geologiske periode Ediacarium (sidste del af den neoproterozoiske æra), som ofte lidt misvisende omtales Prækambrium. Hvilket forlænger den kambriske eksplosion med 33 millioner år. De vigtigste udviklinger er forgået i en periode på ca. 30 millioner år, med vigtige detaljer over så lidt som 5-10 millioner af år . Så alt efter hvad man taler om varede den kambriske eksplosion et sted mellem 86 til 30 millioner år.

Se også 
 Ediacara-faunaen
 Liv
 Siriuspasset

Eksterne henvisninger 
  Den kambriske eksplosion
  På sporet af klodens første dyr
 Den Kambriske Eksplosion – Dag fem i skabelsesberetningen

Referencer 

Palæontologi
Palæozoikum
Biologisk evolution
Uløste problemer indenfor biologi
USA's forsvar

USA's forsvar består af seks forskellige værn. De seks er underlagt det amerikanske forsvarsministerium, mens kystvagten i fredstid er underlagt det amerikanske sikkerhedsministerium. De fem værn er: 
 United States Army – den amerikanske hær.
 United States Navy – den amerikanske flåde.
 United States Marine Corps – det amerikanske marinekorps.
 United States Air Force – det amerikanske luftvåben.
 United States Coast Guard – den amerikanske kystvagt.

Herudover blev den 20. december 2020 grundlagt 
 United States Space Force – den amerikanske rumstyrke, der er undergivet luftvåbnet.
Forsvar (flertydig)

Forsvar kan have flere betydninger:

 Forsvar – de militære midler, lande bruger for at opretholde deres suverænitet
 Forsvaret – det danske Forsvar
 Forsvar (jura) – den juridiske hjælp en anklaget har i en retssag
 Forsvar (tv-serie) – Dansk tv-serie fra 2003
 Forsvar (sport + andet) – at afværge/forhindring af angreb – f.eks. inden for sport, eller mundtlig angreb mm.
 Forsvar (biologi) – dyr og planters naturlige beskyttelse og forebyggelse mod virus, bakterier, skadedyr, sygdom, m.m.
Jylland (flertydig)

Jylland kan have flere betydninger:

 Jylland – en halvø i Danmark.
 Fregatten Jylland – verdens længste eksisterende træskib.
 Dandy (skib, 1823) – hjuldamper fra 1823 som hed Jylland i en periode
 Jutlandia – et dansk hospitalsskib under Koreakrigen
StepMania

StepMania er en emulator af spillet ved navn Dance Dance Revolution. Dance Dance Revolution har sin oprindelse i Asien, og går ud på at man står på en plade med 4, 6 eller 8 felter. På en computerskærm kører der nogle pile op, og når de passerer et bestemt punkt skal man med foden trykke den vej pilen peger. Pilene følger som regel en bestemt rytme, der kommer fra baggrundsmusikken.

Computerspil fra 2005
Linux-spil
Windows-spil
Katsig Bakker

Katsig Bakker, beliggende ca. 15 km vest for Frederikshavn, er et fredet areal på ca. 40 ha bestående af lyngklædte bakker, enebærkrat og løvskov. 

Højeste punkter i området er Studsbjerg og Jomfrubjerget.

I skoven findes den tidligere kendte helbredende Skt. Jørgens Kilde, hvortil mange valfartede sankthansaften for at søge helbredelse for forskellige dårligdomme. 

Efterladte genstande fra personer, der mente, at de var blevet helbredt, som lerkrukker, stokke og andet blev indtil ca. år 1900 fundet ved kilden. Man konstaterede, at der efter den tid ikke blev gjort flere fund.

Der er oprettet to afmærkede vandrestier, som fører gennem og forbi nogle af bakkernes karakteristiske områder. Derudover er der i områdets østlige del et afmærket MTB-spor.

I juli 1994 brændte ca. 4 ha skov og krat i området.

Galleri

Bakkedrag i Danmark
Frederikshavn
Fredede arealer i Danmark
Naturområder i Danmark
Vagttårnets Bibel- og Traktatselskab

|

|}
Vagttårnets Bibel- og Traktatselskab (eller Vagttårnsselskabet) er Jehovas Vidners kirkeselskab.

Ifølge vedtægterne er Selskabets hovedformål: 
 I praksis betyder det at selskabet står for de praktiske ting, som for eksempel at organisere menighederne, organisere stævner, udgive bibler, bøger, blader, brochurer og traktater med flere. Desuden er der 166 kontorer i hele verden. 

Hovedkontoret er i Brooklyn New York. Her findes også det Styrende Råd som leder Jehovas Vidner i åndelig forstand. Det er dog ikke del af Vagttårnetselskabet. De fleste lande har et afdelingskontor, som kaldes Betelhjem. Det danske afdelingskontor ligger i Holbæk og de, som arbejder og bor på Betel, kaldes Betelitter. Fra 1. september 2012 lukker det svenske og norske betelhjem og kontoret i Holbæk tager over for disse tre lande. 

Menighedernes medlemmer mødes i rigssale, som svarer til andre religioners kirker eller bedesteder. Disse rigssale har egne foreninger, men bliver styret af landskontoret.


Historie 
 16. februar 1881 blev Vagttårnselskabet stiftet. "Zion’s Watch Tower Tract Society" indregistreres i Pennsylvanien den 15. december 1884. 
 Vagttårnsselskabets første afdelingskontor åbnedes i London i 1900. 
 I april 1909 flyttede selskabet til Brooklyn.

Juridisk redskab 
 Den vigtigste korporation er i USA og hedder Watch Tower Bible and Tract Society of Pennsylvania; denne korporation er ejer af copyright på deres publikationer. 
 En anden korporation er Watchtower Bible and Tract Society of New York, Inc.; denne korporation bruges som administrativ-forvaltningsmæssige aspekter, særdeles i USA, for eksempel køb og forvaltning af ejendomme. Dens nuværende præsident er Leon Weaver Jr;

I Danmark 
 Vagttårnets Bibel- og Traktatselskab. Ordfører var Jørgen Larsen til sin død i 2014 på betelhjemmet i Holbæk.

"Selskabets Rigssalskonto" 
Selskabets Rigssalskonto er et fond, hvorfra der bliver givet lån til de enkelte menigheder. Pengene stammer fra frivillige bidrag, givet til denne konto.

"Verdensomspændende arbejde" 
Alle bidrag, der ikke er markeret til et bestemt mål, går til det "verdensomspændende arbejde". De bliver anvendt, hvor det er mest nødvendigt.

Selskabets stab 
I Holbæk arbejder cirka 30 medarbejdere. Michael Bjørk arbejder her som oversætter, og Erik Jørgensen er talsmand for de danske Jehovas Vidner. 

Staben af Watch Tower Bible and Tract Society of Pennsylvania er siden 1. september 2005 som fælgende:
Præsident: Don Alden Adams
Vice-præsident: Robert W. Wallen, William F. Malenfant
Sekretæren / kasserer: Richard E. Abrahamson
Bestyrelse: Danny L. Bland, Philip D. Wilcox, John N. Wischuk

Præsidenter

Bibliografi

Kilder 

 Hvad er Watch Tower Bible and Tract Society?
 Delvist oversat fra det nederlandsksprogede Wikipedia 

Jehovas Vidner
Etableret i 1884
Vågn Op!

Vågn op! () er et blad, der udgives af Jehovas Vidner gennem Vagttårnets Bibel- og Traktatselskab i Holbæk. Det har en gennemsnitlig oplag på 93.354.000 og udgives på 225 sprog. Den danske udgave trykkes i England.

Indtil 2008 udkom bladet semi-månedligt, derefter månedligt. Fra 2016 udgives det hver anden måned.

Historien 
Den første udgave udkom i 1919 som The Golden Age og senere i 1928 på dansk-norsk under navnet Den Gyldne Tidsalder. Fra 1930 udkom bladet under et nyt navn og på dansk; Ny Verden I 1947 udkom bladet under navnet Vaagn op! Siden 1957 har bladet haft navnet Vågn op!.

Bladet bliver brugt i forkyndelsen, sammen med den offentlige udgave af bladet Vagttårnet.

Overskrifter 
Vågn op! omfatter permanente og midlertidige emner:
 Unge spørger. . .
 Hjælp til familien
 Hvad siger Bibelen?
 Folk og Lande
 Står der en Designer bag?
 Glimt fra den Gammel Tid

Referencer

Eksterne henvisninger 
  
 Vagttårnet og Vågn op! 
 Arkiv Vågn op! på Watchtower Online Library (wol.jw.org) 

Jehovas Vidner
Tidsskrifter fra Danmark
Etableret i 1919
Den sidste nadver

Den sidste nadver var Jesus sidste måltid, hvor han skærtorsdag delte brød og vin med sine disciple.

Den sidste nadver har som religiøst fællesmåltid haft stor betydning for kristne kirkers selvforståelse og genfindes i den kirkelige nadver og har inspireret flere malere. Leonardo da Vincis Den sidste nadver er afgjort det bedst kendte.

Teologisk ser forskellige kirker forskelligt på betydningen af den kirkelige nadver.

Se også 
 Nadverbilledet i Haderslev Domkirke

Eksterne henvisninger 

Begivenheder i Det Nye Testamente
Fort McDowell

Fort McDowell (også kendt som Camp McDowell) ligger i Maricopa County, i delstaten Arizona, USA.

Fort McDowell som ligger tæt ved Fountain Hills, blev grundlagt som fæstning af General Irvine McDowell i 1865 og forladt i 1890.

Stedet blev grundlagt af US Kavaleriet for at kontrollere Yavapai- og Apacheindianerne i området. Året 1891, returnerede regeringen disse 10.000 hektar til medlemmerne af Yavapai indianerstammen. Ruinerne af det gamle fort ligger i Fort McDowell-reservatet.

Kilde 
 

Fæstningsanlæg i USA
Bygninger, konstruktioner og anlæg i Arizona
Freiburg im Breisgau

Freiburg im Breisgau (normalt bare Freiburg) er en tysk by i delstaten Baden-Württemberg. Byen har ca. 220.000 indbyggere (2012) og ligger på kanten af Schwarzwald og er den varmeste og mest solrige by i Tyskland.

Byen menes at være blevet grundlagt i 1120, men der er fundet rester af bygninger fra før den tid, bl.a. i Tysklands ældste Gasthof Zum Roten Bären. Allerede omkring 1200 begyndte bygningen af byens kirke eller Münster (af latin monasterium se Domkapitel). Fra 1368 blev byen regeret af Habsburgerne, men havde i høj grad selvstændighed. I forbindelse med reformationen i begyndelsen af det 16. århundrede besluttede byen at holde fast ved katolicismen og blev et centrum for katolikker i området.

I de næste flere hundrede år levede byen et meget omtumlet liv, da krig efter krig rullede igennem byen. Det betød at den var under østrigsk, fransk, svensk, spansk og tysk herredømme. Under 2. verdenskrig blev op mod 90% af byen jævnet med jorden ved et allieret bombeangreb i 27. november 1944. Byen blev allerede bombet i 1940. Det var dog tyskerne selv, der troede de var i Frankrig og derfor kom til at bombe deres egne. Efter krigen blev byen genopbygget i samme stil som tidligere. Derfor ser huse ud, som om de er fra 1400-tallet, selv om de er bygget efter 2. verdenskrig.

Galleri

Klima

Kildehenvisninger

Eksterne henvisninger 
 Informationen über Freiburg 
 Billeder Historiske Freiburg 

 
Byer i Baden-Württemberg
Tour de France-byer